|  |
| --- |
| Srbija-Grb_wp_1024 |
| **Република Србија****МИНИСТАРСТВО ЗАШТИТЕ ЖИВОТНЕ СРЕДИНЕ** |

У складу са чланом 43. Закона о заштити природе (,,Службени гласник РС”, бр. 36/09, 88/10, 91/10-исправка, 14/16, 95/18-др. закон и 71/21), Министарство заштите животне средине **оглашава**

**ЈАВНИ УВИД И ЈАВНУ РАСПРАВУ**

О НАЦРТУ УРЕДБЕ О ПРОГЛАШЕЊУ И СТУДИЈИ ЗАШТИТЕ

СПОМЕНИКА ПРИРОДЕ „ШАЛИНАЧКИ ЛУГ”

Споменик природе „Шалиначки луг”, налази се на територији града Смедерева.

1. ЈАВНИ УВИД О НАЦРТУ УРЕДБЕ О ПРОГЛАШЕЊУ И СТУДИЈИ ЗАШТИТЕ СПОМЕНИКА ПРИРОДЕ „ШАЛИНАЧКИ ЛУГ”, ОДРЖАЋЕ СЕ У ТРАЈАЊУ ОД 20 ДАНА, ОД 8. ДО 27. СЕПТЕМБРА 2025. ГОДИНЕ.

Нацрт уредбе о проглашењу Споменика природе „Шалиначки луг” и студија заштите са картографском документацијом (у даљем тексту: документи о заштити), које је на основу овлашћења сходно чл. 102. и 103. Закона о заштити природе, израдио Завод за заштиту природе Србије, Београд, биће изложени на јавни увид сваког радног дана од 1000 до 1300 часова у просторијама Министарства заштите животне средине, Београд, Омладинских бригада 1, соба 668 и Завода за заштиту природе Србије, Ул. Јапанска 35, 11070 Нови Београд, на Порталу Е -управе, на сајту Министарства заштите животне средине и на сајту Завода за заштиту природе Србије.

Физичка и правна лица могу у току трајања јавног увида, закључно са 27. септембром 2025. године, доставити у писаној форми примедбе на документа о заштити Министарству заштите животне средине:

-поштом или на писарницу, са назнаком СП „Шалиначки луг” – Јавни увид о заштити,

 -електронским путем на e-mail адресe

lidija.stevanovic@eko.gov.rs и malisa.mladenovic@eko.gov.rs

2. ЈАВНА РАСПРАВА О ДОКУМЕНТИМА О ЗАШТИТИ одржаће се **18. септембра 2025. године** са почетком у 11.00 часова у просторијама градске управе Смедерево, скупштинска сала, улица Омладинска 1.

 У оквиру јавне расправе биће разматране примедбе достављене током јавног увида.

Јавну расправу води Министарство заштите животне средине.

У јавној расправи учествују физичка лица и представници правних лица који су поднели примедбе у писаном облику у току трајања јавног увида, који усмено могу образложити поднете примедбе. О свакој поднетој примедби обрађивач докумената о заштити јавно износи свој став.

3. ИЗВЕШТАЈ О ИЗВРШЕНОМ ЈАВНОМ УВИДУ И ЈАВНОЈ РАСПРАВИ биће објављен на интернет страници Министарства заштите животне средине и Завода за заштиту природе Србије.